64-jarige man in Kaapstad vermoorSteven Muller (Foto: Facebook) Steven Muller (64) is dood aangetref in sy huis in Brackenfell in Kaapstad nadat hy Vrydagaand aangeval is. Kapt. FC van Wyk, woordvoerder van die polisie, het gesê ŉ 31-jarige man is reeds in hegtenis geneem in verband met die moord en die diefstal van Muller se motor. Die verdagte sal na verwagting Maandag in die Blue Downs-landdroshof verskyn op aanklag van moord en diefstal van ŉ motor. Maroela Media verneem Muller het vermoedelik sy aanvaller geken.